Fjermeros engasjerte seg i politikken i Oddernes kommune og ble valgt inn i formannskapet i 1922. Fra 1928 til 1941 var han ordfører. I 1941 ble han avsatt av tyskerne, men i 1945 tok han vervet opp igjen. Etter frigjøringen dette året var han også konstituert fylkesmann i Vest-Agder i mai og juni og fylkesordfører i Vest-Agder. Som ordfører i Oddernes var han også medlem av Vest-Agder fylkesting.